google/wiki40b huggingface dataset:
MV Danica Joy

Kasaysayan ng karera

MV Danica Joy ay isang barkong pampasahero ng Aleson Shipping Lines na bumabyahe sa BIMP-EAGA ng rutang Zamboanga City - Sandakan, Sabah, Malaysia tungong Sandakan, Sabah, Malaysia at pabalik. Orihinal na pangalan nito ay MV Danica Joy 2 ayon sa mga talaan na ibinigay mula sa Maritime Industry Authority, at sa talaan ng isang pahina sa internet na pangmarino, ang Maritime Connector bilang siya ay ang kahalili sa MV Danica Joy 1 na ang ruta ay mula sa Dapitan City tungong Dumaguete City at pabalik. Gayunpaman, nasa katawan ng barko ang pangalang "MV Danica Joy". Kaya, siya nakuha ang pangalan na "MV Danica Joy" at ang kanyang hinalinhan ay pinangalanan bilang "MV Danica Joy 1".
Sa kanyang unang paglalayag sa nasabing ruta, siya ay tinawag bilang "Hepe De Viaje" (Terminong Chavacano para sa "Hepe ng biyahe") nang pinangunahan niya ang rutang Zamboanga City - Sandakan at pabalik. Noong 1998, kahalili niya ang MV Lady Mary Joy 2 na bumabyahe sa parehong ruta hanggang sa nagretiro ito noong 2006. Kalaunan, siya ay ang natatanging barko na bumabyahe ang nasabing ruta.
May ibang kumanya na sumubok na makipagkumpetensya sa Aleson para sa nasabing ruta tulad ng Weesam Express, ngunit ito ay hindi nagtagal. Nitong 2015, MV Danica Joy ay ang natatanging barko upang maghatid ng nasaning rutang pang internasyunal.

Kapalaran

Ika 22, ng Setyembre 2016 nung, parating sa Zamboanga International Seaport ang MV Danica Joy noong alas-4 ng hapon. Ito ay nanggagaling galing Sandakan, Malaysia. Pagdating nito sa daungan ay ibinaba lahat ng mga pasahero sa naayong oras. Matapos ang pagbaba, sa pagbapor nito sa pantalan ay tumagilid ang barko sa kanyang kanang tagiliran bandang alas-9:30 ng gabi.
799 pasahero ang naidala nito ng kung saan 11 ang Malaysians at isang Australian. 603 ay Pilipinong deportees. Sa kabutihang-palad, ang lahat ng mga pasahero ay nakababa na ng mas maaga kaya di ito nagresulta ng sugatan o nasawi.
Binanggit ng Philippine Coast Guard "Cargo mishandling" ang sanhi ng barkong ito upang tumaob. Si Commodore Pablo Gonzales Jr., na PCG District Commander para sa timog-Kanluran sa Mindanao, ang may sabi sa kanyang paunang pagsisiyasat na wala naman naitalang isyu sa kaligtasan sa MV Danica Joy.
Sinabi ni Gonzales ang Coast Guard ay na iparating ang insidenteng ito sa MV Danica Joy upang malaglag linaw sa naturang insidente. Sinabi niya ang responsibilidad sa nangyari ay mananatili sa chief mate, bilang opisyal sa naturang barko at mga karga nito.
Ipinaliwanag ni Gonzales na ang chief mate ay dapat na magmasid sa paligid ng barko hindi pa tapos ang pagdiskarga ng laman sa barko. Sinabi niya, "Idinulong na namin ito sa pamamahala ng barko upang maging patas sa kanila. Kailangan nating masuri kung nasunod ba ng chief mate ang kaulukang prosesso sa pagdisarga ng barko na baka hindi niya nabatid,".
Maaaring mawala ang lisensya ng naturang chief mate kung napagalamang nagpapabaya ito sa kanyang tungkulin. Maaring makaharap din sa karampatang parusa ang Aleson Shipping.
Lumubog kasama sa barko ang mga karga nitong kalakal galing Malaysia na  karamihan ay cooking oil, noodles at iba pang mga item na pagkain.
Twist and Shout (seryeng pantelebisyon sa Pilipinas)

Ang Twist and Shout ay isang palabas sa telebisyon ng ABS-CBN na pinalabas noong Hulyo 3 hanggang Oktubre 16, 2010. Ito ay pinapalabas tuwing weekend.
Cabuyao

Lokasyon

Ang Lungsod ng Cabuyao ay matatagpuan mahigit apatnapu't tatlong (43) kilometro ang layo mula sa timog-silangan ng Kalakhang Maynila at sa kanlurang bahagi ng Lalawigan ng Laguna. Ito ay napapalibutan ng Laguna de Bay o ang Lawa ng Laguna sa hilaga, Lungsod ng Calamba sa silangan, mga bahagi ng bayan ng Silang, Cavite at Lungsod ng Tagaytay sa timog at Lungsod ng Santa Rosa sa kanlurang bahagi. Ang lungsod ay may layong limampu't apat (54) na kilometro mula sa bayan ng Santa Cruz, ang kabisera ng Laguna at layong siyam (9) na kilometro mula sa poblasyon ng Calamba na siyang kabisera ng Rehiyong CALABARZON.

Kasaysayan

Ang pangalang ginagamit noon ng Cabuyao ay Tabuko, ngunit ito ay nasalin ng mga Kastila bilang Kabuyaw (pinangalan mula sa punong matatagpuan dito).
Pagkatapos ng pag-kolonisa ng Maynila ni Miguel López de Legazpi noong 1570, inutusan niya si Kapitan Juan de Salcedo na sakupin ang lahat ng barangay na nakapalibot sa lawa ng Ba-i, na ngayon ay tinatawag na Lawa ng Bay. Tulad ng Ba-i, na mayaman sa kagubatan at may klimang nababagay sa mga pananim, ang Tabuko ay may malawak na kapatagan at inihayag ni Legazpi na ang Tabuko ay gawing encomienda o bayan sa ilalim ni Gaspar Ramirez.
Ang bayan ng Tabuko ay malapit sa gilid ng isang ilog at lawa ng Ba-i at ang mga bangka ang naging pangunahing transportasyon sa bayan. Maraming puno noon ng kabuyaw na tumutubo sa lugar. ang bunga ng kabuyaw ay ginagamit bilang syampu. Kaya nang itanong ng Kastilang mga pari kung ano ang pangalan ng lugar, ang mga katutubong kababaihan ay sinagot ito ng "kabuyaw", na akala ay ang tinatanong nito ay ang mga punong tumutubo as lugar. Simula noon, ang mga pari at mga opisyal na Kastila ay tinawag ang Tabuko bilang Kabuyao o Cabuyao.

Himno ng Cabuyao

Cabuyao na aming sinisinta...

Sa amin ay dakila ka

Dahil sayo'y laging may pag-asa

Ang buhay ng bawat isa
Cabuyao na sa amin ay gabay

Pag-asa'y lagi mong taglay

Papuri ang sayo'y inaalay

Pagkat ikaw ang siyang buhay
Cabuyao na aming minamahal

Patuloy at laging isisigaw

Ikaw ang buhay, isip at dangal

Ikaw sa amin ang ilaw
Cabuyao na sadyang sakdal ganda

Ika'y huwaran ng bawat isa

Sa amin ay walang katulad ka

Bukod tangi't naiiba
O bayan ng Cabuyao

Sa amin ay ikaw

O bayan ng Cabuyao

Liwanag kang tanglaw
Cabuyao na aming minamahal

Patuloy at laging isisigaw

Ikaw ang buhay isip at dangal

Ikaw sa amin ang ilaw
Cabuyao na sadyang sakdal ganda

Ika'y huwaran ng bawat isa

Sa amin ay walang katulad ka

Bukod tangi't naiiba
Yottsu no Uso

Ang Yottsu no Uso ay isang palabas sa telebisyon sa bansang Hapon.
Moises

Si Moises (Ebreo: משה, Moshe; Ingles: Moses) ay isang mahalagang propeta sa Hudaismo, at pati na rin sa Kristiyanismo at Islam. Sa Tora ng Tanakh at sa Lumang Tipan ng Bibliya, siya ang dakilang pinuno ng mga Hudyo sa paglikas nila mula sa pagkaalipin sa Ehipto. Siya ang nagdala ng batas ng Diyos sa mga tao ng Israel. Sa kalaunan, dinala ni Moises ang mga Israelita sa ilang o disyerto, patungo sa Canaan (o Palestina) noong mga 1200 BK. Isa siyang inapo ni Levi. Namatay si Moses bago pa man narating o napasok ng mga Israelita ang Lupang Ipinangako sa kanila ng Diyos. Sa Bagong Tipan ng Bibliya, nilarawan si Moises bilang isang matapat na pinuno na tumurong pausad patungo sa kapanahunan ni Kristong Hesus. Dating isang pangalang Ehipsiyo ang Moises.
Tuwirang nilalahad ang kuwento tungkol kay Moises sa apat na aklat ng Tora ng Tanakh at ng Lumang Tipan ng Bibliya: sa Exodo, Levitico, Mga Bilang, at Deuteronomyo. Mayroon ding pagbanggit hinggil sa pagpapalayas ng Israel at mga Hebreo mula sa Ehipto mula sa isang Ehiptong inskripsiyon noong mga 1200 BK, at binanggit din ito ng isang Ehiptong manunulat ng kasaysayang si Manetheo, isang historyador na nagsulat noong mga 200 BK.
Ayon sa Tanakh at sa Bibliya, isang sinisiil na pangkat ng mga tao ang mga Israelita at napagkukunan ng mga gawaing pang-alipin. Sa loob ng maraming mga taon, mga palabuy-laboy lamang ang mga Israelita o walang pirming tirahan. Narating lamang nila ang Canaan pagkaraang mamatay si Moises.
Nagmula ang pangalang Moises mula sa Hebreong Masha na may ibig sabihing "kinuha". Ngunit may mga dalubhasa ring nagsasabing galing ito sa Ehipto, na nangangahulugang "anak".

Sa Islam

Ang buhay ni Moises (Musa) ay lubos na ikinukuwento sa Koran nang higit pa sa ibang mga propeta. Sa kalahatan, si Moises ay inilalarawan sa paraang kahalintulad ni propetang Mahoma, at "ang kaniyang pagkatao ay nagpapakita ng ilan sa mga pangunahin katangian ng Islamikong teolohiya," kasama ng "kautusang moral na ialay ang ating mga sarili sa Diyos (Allah)."
Si Moises ay inilalarawan sa Koran bilang magkahalong propeta (nabi) at tagapagbalita (rasul), na ang huling kataga ay nagsasabi na siya ay isa sa mga propetang nakapagbigay ng tipan at ng mga batas sa kaniyang pamayanan.

Historisidad

Ayon sa mga iskolar ng Bibliya, ang pigurang si Moises ay hindi totoo at ang salaysay ng paglalakbay ng mga Israelita mula sa Ehipto patungo sa ilang hanggan sa Canaan ay hindi sinusuportahan ng mga ebidensiyang arkeolohikal. Ayon sa mga iskolar, ang mga Israelita ay hindi galing sa Ehipto kundi nagmula sa Canaan. Gayundin, hindi inaayunan ng mga arkeologo ng Bibliya na sinakop ng mga Israelita ang Canaan gaya ng binabanggit sa Aklat ni Josue dahil walang ebidensiyang arkeolohikal na sumusuporta sa isang digmaan o pananakop. Ayon sa mga arkeologo, ang Canaan ay hindi tinirhan ng mga tao sa sinasabing panahon ng pananakop, pakikidigma at genocide(pagpatay ng buong lahi) ng mga Israelita sa mga mamamayan ng rehiyong ito.
Antonio Rafael del Rosario

Si Antonio Rafael del Rosario ay isang politiko sa Pilipinas.
Politeknikong Unibersidad ng Turin

Ang Politeknikong Unibersidad ng Turin (Ingles: Polytechnic University of Turin, Italyano: Politecnico di Torino) ay isang parsyal na pampublikong pamantasang pang-inhinyeriya na nakabase sa Turin, Italya. Itinatag noong 1859, ito ang pinakamatandang pamantasang teknikal sa bansa. Ang unibersidad ay nag-aalok ng ilang mga kurso sa larangan ng inhinyeriya, arkitektura at disenyong industriyal.
Noong 1990s, nagkaroon ang unibersidad ng mga bagong kampus sa lungsod ng Alessandria, Biella, Ivrea at Mondovì.
Sounds Family

Ang Sounds Family ay isang palabas sa telebisyon sa Pilipinas ng GMA Network.
Uring panlipunan

Ang uring panlipunan, kauriang panlipunan, o klaseng panlipunan (Ingles: social class) ay isang pangkat ng mga diwa o konsepto sa mga agham panlipunan at teoriyang pampolitika na nakatuon sa paligid ng mga modelo o huwaran ng paghihiwalay-hiwalay na panglipunan o istratipikasyong panlipunan kung saan ang mga tao pinagpangkat-pangkat sa isang pangkat ng mga kategorya o kauriang panlipunan na panghirarkiya o pangkatayuan.
Ang klase o uri ay isang mahalagang bahagi ng pagsusuri o analisis para sa mga sosyologo, mga agham pampolitika, mga antropologo, at mga manunulat ng kasaysayang panlipunan.  Subalit, mayroong hindi pagkakasundu-sundo hinggil sa pinaka mainam na kahulugan ng katagang "uri" o "klase", ang kataga ay may iba't ibang mga kahulugang pangdiwa o pangkonsepto.  Sa karaniwang pananalita, ang katagang "uring panlipunan", ay karaniwang kasingkahulugan ng "uring sosyo-ekonomiko," na may ibig sabihing: "mga taong mayroong magkakatulad na katayuan o kalagyang panlipunan, pangkabuhayan o pang-ekonomiya, at pang-edukasyon," iyong katulad ng "ang uring manggagawa"; "ang bumabangong uri prupesyunal."
Bulo (bulaklak)

Ang mawo o bulo ng bulaklak (Ingles: pollen) ay isang pulbos na may katangiang maaaring pino hanggang sa magaspang na naglalaman ng mikrogametopito ng mga ispermatopita (mga binhi o buto ng halaman), na lumilikha ng mga gametong panlalaki (mga selulang isperma). Ang mga grano o butil ng bulo ay mayroong isang matigas na balot na nagpuprutekta sa mga selulang sihay habang nasa proseso ng pagkilos o paglipat nila mula sa mga istamen (stamen) hanggang sa pistil (gynoecium) ng mga halamang namumulaklak o mula sa lalaking balisuso papunta sa pambabaeng balisuso ng mga halamang konipero (conifers). Kapag lumalapag ang bulo sa ibabaw ng isang hiyang o katugmang pistil o balisusong pambabae (iyong kapag naganap na ang polinasyon), umuusbong o sumusupling (herminasyon) ito at lumilikha ng isang tubo ng bulo na naglilipat ng similya sa obyul (ovule o pambabaeng gametopita).  Ang indibiduwal na mga binhi ng bulo ay may sapat na kaliitan upang mangailangan ng magnipikasyon (pagpapalaki) upang makita ang detalye.
Good Combination

Ang Good Combination ay isang palabas sa telebisyon sa bansang Hapon.
Mundo

Mundo (sa Kastila at Portuges: mundo, sa Aleman: Welt, sa Ingles: world, sa Italyano: mondo) ang pangalan sa daigdig, base sa pangtaong punto de bista. Kalimitan ipinahiwatig nito ang sumatotal ng mga karanasan ng mga tao, mga nangyayari at kasaysayan o kondisyon ng mga tao. Sa ngayon, mahigit sa 7.2 bilyon ang mga naninirahan sa mundo sa mahigit nang 200 bansa.

Ang Daigdig

Ang Daigdig o Tiyera naman ang tawag sa planeta bilang isang pisikal na konsepto, para maiba sa iba pang planeta sa sistemang solar at sa iba pang mga proseso sa astronomiya at heolohiya.
Ang daigdig ay ang ikatlo na planeta mula sa araw. Ito ay umiinog sa araw nang 365.256 363 004 araw na bumubuo naman sa isang taon. Ang layo nito sa araw ay mga 149 597 870 700 metro o kaya mga 8.316 870 8 sinag-minuto.  Dalawang planeta, ang Benus at Merkuryo, ay mas malapit sa araw. Mayroon itong isang satelayt, ang buwan. Ang buwan ay umiinog sa daigdig nang isang beses sa loob nang 27.322 araw.
Sa lahat ng planeta na nasa Sistemang Solar, ang Daigdig lamang sa ngayon ay ang nag-iisang planeta na may buhay, sapagkat, ito ay may karagatan ng tubig at atmosperang gawa sa oksiheno.
Salaming pampalaki

Ang salaming pampalaki, lenteng pampalaki, o lenteng pangkamay ay isang lente na ginagamit na pangtanaw upang mapalaki ang anyo ng mga bagay, na may layuning matingnan ng mas maigi o mas mainam ang mga ito. Binubuo ito ng isang piraso ng maumbok o matambok (lukob o kukob, convex) na salamin o plastiko. Kinakailangan hawak ito sa tamang layo sa pagitan ng mata at ng bagay na tinitingnan. Karaniwang mayroon itong hawakan. Isang uri ng mas pasulong na salaming pampalaki ang isang teleskopyo, na binubuo ng hindi bababa sa dalawang mga lente. Katulad ng isang teleskopyo ang isang tambalan o paris ng mga binokular, na para sa bawat isang mata. Gumagamit din ang salamin sa mata o ispektakulo ng mga lente upang maitama ang bisyon o paningin ng isang tao.
Pamantasang Pampamahalaan ng Benguet

Ang Pamantasang Pampamahalaan ng Benguet (Ingles: Benguet State University, BSU) ay isang kolehiyong paaralan na matatagpuan sa La Trinidad, Benguet, Pilipinas.
Ito ay itinatag noong 1916 at kasalukuyang pinamumunuan ni Dr. Rogelio D. Colting.
Jaja Bolivar

Si Jaja Bolivar ay isang artista sa Pilipinas.
Norma John

Norma John ay Isang Pinlandyang Grupong Mang-aawit. Naglahok Noong 2017 sa Eurovision 2017 na Awitin "Blackbird"
Romanus Pontifex

Ang Romanus Pontifex, Latin para sa "Mula sa Obispong Romano" ay isang bula ng papa na isinulat noong Enero 8, 1455 ni Papa Nicolas V para kay Haring Alfonso V ng Portugal. Bilang kasunod ng bull ng papa na Dum Diversas, kinumpirma nito sa Korona ng Portugal ang pananaig sa lahat ng mga lupaing natuklasan o nasakop sa Panahon ng Pagtuklas. Kasama ng paghikayat sa pagsunggab ng mga lupain ng mga Turkong Saracen at mga pagano, inulit nito ang pagpayag ng mas maagang bull para sa pang-aalipin ng mga tao. Ang pangunahing layunin ng bull na ito ay pagbawalan ang ibang mga bansang Kristiyano sa paglabag sa mga karapatan ng hari ng Portugal ng pangangalakal at kolonisasyon ng mga rehiyong ito.
1729 Beryl

Ang 1729 Beryl ay isang planetang hindi pangunahin.
Star Magic Presents

Ang Star Magic Presents ay isang palabas sa telebisyon sa Pilipinas ng ABS-CBN.
The Coca-Cola Company

Ang The Coca-Cola Company ay isang kompanya ng inumin na nakabase sa Atlanta, Georgia, Estados Unidos. Ito ay itinatag noong 1892.
Vetulicolia

Ang Vetulicolia ay isang phylum sa kahariang Animalia.
Al Khuwayr

Ang Al Khuwayr ay isang lungsod sa Qatar.
Pananampalataya

Epistemolohikal na balidad ng pananampalataya

May malawak na spektrum ng opinyon na nauukol sa balidad na epistemolohikal ng pananampalataya. Sa isang kasukdulan ay ang positibismong lohikal na tumatanggi sa balidad ng anumang mga paniniwala sa pamamagitan ng pananampalataya. Sa kabilang kasukdulan ang fideismo na naniniwalang ang tunay na paniniwala ay umaahon lamang mula sa pananampalataya dahil ang katwiran at ebidensiyang pisikal ay hindi humahantong sa katotohanan. Ang ilang mga pundasyonalista gaya nina Agustino ng Hipona ay naniniwalang ang lahat ng mga paniniwala ay huling nakasalig sa mga paniniwalang tinanggap sa pamamagitan ng pananampalataya. Ang iba gaya nina C.S. Lewis ay naniwalang ang pananampalataya ay isa lamang birtud kung saan ay pinanghahawakan ang mga may katwirang ideya sa kabila ng mga saloobin na salungat dito. Ang pundasyonalismo ay naniniwalang ang lahat ng kaalaman at makatwirang paniniwala ay huling nakasalig sa mga angkop na pundamental na paniniwala. Ang posisyong ito ay nilayon upang lutasin ang problemang walang hanggang regreso sa epistemolohiya. Ang epistomolohiyang nireporma ay isang pananaw tungkol sa epistemolohiya ng paniniwalang panrelihiyon na naniniwalang ang paniniwala sa Diyos ay maaaring angkop basiko. Ang mga pilosopong nito ay nag-aangkin na ang indibidwal ay maaaring makatwirang maniwala sa diyos kahit ang indibidwal na ito ay hindi nag-aangkin ng sapat na ebidensiya upang hikayatin ang agnostiko na maniwala. Ang isang pagkakaiba sa pagitan ng nirepormang epistemolohiya at fideismo ay ang una ay nangangailangan ng pagtatanggol laban sa mga alam na pagtutuol samantalang ang huli ay nagtatakwil sa mga gayong pagtutol bilang hindi mahalaga.

Kritisismo ng pananampalataya

Ayon kay Bertrand Russell "Kung saan may ebidensiya, walang isa na nagsasalita ng pananampalataya". Hindi tayo nagsasalita ng pananampalataya na ang dalawa na idinagdag sa dalawa ay apat o ang mundo ay bilog. Nagsasalita lamang tayo ng pananampalataya kung nais nating ihalili ang emosyon para sa ebidensiya.
Binatikos ng biologong si Richard Dawkins ang lahat ng mga pananampalataya sa pamamagitan ng paglalahat mula sa spesipikong pananampalataya sa mga proposisyon na direktang sumasalungat sa ebidensiyang siyentipiko. Kanyang inilarawan ang pananampalataya bilang isa lamang paniniwalang walang ebidensiya na isang proseso ng aktibong hindi-pag-iisip. Kanyang isinaad na ito ay isang kasanayang hindi lamang nagpapababa ng ating pagkaunawa ng daigdig ng kalikasan sa pamamagitan ng pagpayag sa sinuman na gumawa ng isang pag-aangknin tungkol sa kalikasan na nakabatay lamang sa kanilang mga pansariling pag-iisip at posibleng mga nalikong persepsiyon na hindi nangangailangan ng pagsubok laban sa kalikasan, walang kakayahang makagawa ng maasahan at konsistenteng mga hula at hindi sumasailalim sa pagsusuri ng mga magkakasama sa larangan.
Tosca

Ang Tosca (bigkas sa Italyano: [ˈtoska; ˈtɔska]) ay isang opera sa tatlong akto ni Giacomo Puccini sa Italyanong libreto ni Luigi Illica at Giuseppe Giacosa. Una ito naipalabas sa Teatro Costanzi sa Roma noong Enero 14, 1900.
Aso (sodyak)

Ang Aso (狗) ay ikalabing-isang ng 12-taong cycle ng mga hayop na lumilitaw sa Chinese zodiac na may kaugnayan sa kalendaryong Tsino. Ang Taon ng Aso ay nauugnay sa simbolo ng Daigdig na Sangay 戌
My Sweet City

Ang My Sweet City ay isang palabas sa telebisyon sa Timog Korea.
Charles Bronson

Biograpiya

Anak ng isang minero Lithuanian (Tatar pinaggalingan lipka), Bronson lumaki sa Pennsylvania nang hindi nagsasalita ng isang salita ng Ingles. Sa kabila ng pagkakaroon ng nakumpleto mataas na paaralan, siya ay inaasahan na sumali sa kanyang ama at ang kanyang kapatid na lalaki sa trabaho sa mga mina ng karbon. Gayunpaman, ang pelikula ay na siya dinisenyo at, sa kabila ng mahabang karera na nagsimula sa '50s, nagkamit lamang popularidad sa late 19,701. Sa bahaging ito, na kilala bilang "ang tao ng ilang mga salita at ng maraming mga action," ang mga katangian ng kanilang mga character.
Bago ka sumali sa kahit anumang pelikula, Bronson maaari lamang makita sa mundo, at ang lugar kung saan siya lumaki, kapag siya ay nagsilbi sa Estados Unidos Army sa panahon ng Ikalawang Digmaang Pandaigdig, sa pagmamaneho mga trak.
Bronson ay may-asawa sa tatlong babae: ang una ay Harriet Tendler, kung kanino ay may-asawa 1949-1967 at kung kanino siya ay nagkaroon ng dalawang anak na lalaki, ang ikalawa ay artista Jill Ireland mula 5 Oktubre 1968 to 18 May 1990, upang ang kanyang kamatayan, at kung kanino siya ay nagkaroon ng isang anak na babae, ay ang ikatlong asawa Kim Linggo, at pag-aasawa ang tumagal mula 22 Disyembre 1998 hanggang sa kanyang kamatayan sa 2003. Mahalaga rin na banggitin na sa kanyang pagbabalik mula sa hukbo, ay nagkaroon ng isang maikling kuwento ng pag-iibigan na may isang kulay ginto Espanyol nagngangalang Esther, na ang kuwento natapos na kapag siya ay nagbalik sa kanyang bansa, iiwan ng keepsake sa memorya ng mga artista bilang siya ay isang beses sinabi, ay kanyang unang pag-ibig .
Bronson pinagdudusahan mula sa Alzheimer sakit at namatay ng pneumonia sa edad na 81. Ay buried sa Brownsville Cemetery, West Windsor, Windsor County, Vermont sa Estados Unidos.
Paglalaan ng yaman

Ang paglalaan ng yaman (sa Ingles: resource allocation o resource management) ay ang pagtatalaga ng mga magagamit na mapagkukunang-yaman upang magamit sa iba't ibang paraan. Sa konteksto ng isang kabuuang ekonomiya, ang mga mapagkukunang-yaman ay maaaring ilaan sa iba't ibang paraan, katulad ng mga merkado o sentral na pagpaplano. Sa pamamahala ng mga proyekto, ang alokasyon ng yaman ay ang pag-tatakda ng mga aktibidad at ng mga mapagkukunang-yaman na kailangan ng mga ganoong gawain, habang isinasaalang-alang ang parehong pagkakaroon ng mapagkukunang-yaman at ang oras ng proyekto.
Sa ekonomiya, ang pampublikong pananalapi ay may kaugnayan sa tatlong malalawak na saklaw: ang makroekonomikong pagpapanatag, ang distribusyon ng kita at yaman, at ang alokasayon ng mga mapagkukunang-yaman. Karamihan ng mga pag-aaral sa alokasyon ng mga mapagkukunang-yaman ay nakatuon sa paghahanap ng mga kondisyon kung saan ang mga partikular na mekanismo ng alokayon ng yaman ay nagbubunga sa episyenteng Pareto na sinasabing walang partido ang mapapabuti nang walang mapapahamak na ibang partido.
Sa estratehikong pagpaplano, ang alokasyon ng yaman ay isang plano sa paggamit ng mga mapagkukunang-yaman. Halimbawa ay ang yamang-tao, lalong-lalo na sa sandaling panahon, na nais makamit ang mga layunin para sa hinaharap. Ito ay ang proseso ng paglalaan ng mga kulang na mapagkukunang-yaman upang mapabilang sa iba't ibang proyekto o mga yunit ng negosyo.
Elam

Lokasyong Heograpikal

Matatagpuan sa silangan ng Mesopotamya, bahagi ang Elam ng maagang urbansisayon, sa mga kalunsuran ng Sinaunang Malapit na Silangan. noong Kalkolitiko. Sumasabay din sa kasaysayan ng Mesopotamya ang paglitaw ng mga nasusulat na mga tala mula 3,000 BK. Sa panahon ng Matang Elamite (Panggitnang Panahon ng Tanso), binubuo ang Elam ng mga kaharian sa talampas ng Iran, na nakalunday sa Anshan; at mula sa gitna ng ikalawang milenyong BK, ang Susa ang sentro nito na nasa mababang lupain ng Khuzestan. Nagkaroon ng mahalagang gampanin ang kalinangan nit sa Imperyong Gutian, natatangi na sa panahon ng dinastiyang Achaemenid na siyang kapalit nito, kung kailan nanatili ang wikang Elamite sa mga opisyal na wikang ginamit.
Walang naitalagang mga kaugnay ang wikang Elamite sa iba pang mga wika, at tila isa itong wikang nakahiwalay katulad ng Sumeryo; ngunit may ilang mga mananaliksik na naghanay sa pagkakaroon ng mas malawak na pangkat na kilala bilang Elamo-Dravidiano.

Relihiyon

Poleitesmo ang naging kulturang-panrelihiyon ng mga Elamito; sumamba rin sila sa mga imahe. Isang tanyag na artifact na natagpuan sa lugar nila ay ang imahe ng diyosa nila na si Kiririsha, na ang pangalan ay mahahanap sa mga sistema nila ng pananampalataya at nang ibang tao sa buong rehiyon (hanggang Susa).